คือมีเพศสัมพันธ์กับแฟน โดยใส่ถุงยางนะคะ แต่ตอนแฟนถึงจุดสุดยอด ถุงยางมันหลุดติดอวัยวะเพศดิฉัน แล้วแฟนก็ปล่อยน้ำอสุจิออกมาข้างนอก พอดึงถุงยางออกมา มันมีน้ำอยู่นิดหน่อย อยากจะถามว่า จะมีโอกาสท้องมั้ยคะ ตอนนี้คือกังวลมากๆเลยค่ะ เลยรอบเดือนมาหน่อยๆแล้วแต่ประจำเดือนยังไม่มา ช่วงนี้ใกล้สอบและนอนดึกด้วย จะเป็นสาเหตุที่ทำให้ประจำเดือนไม่มาไหมคะ
สวัสดีค่ะ การมีเพศสัมพันธ์โดยการใช้ถุงยางอนามัย หากใช้ได้อย่างถูกต้อง 100% ก็ยังมีโอกาสที่จะตั้งครรภ์ได้ประมาณ 2% และหากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย รวมถึงการที่ถุงยางเกิดหลุดติดคาในช่องคลอด เป็นต้นดังนั้น หากถึงกำหนดที่ประจำเดือนมาแล้ว แต่ยังไม่มา ควรลองตรวจหาการตั้งครรภ์ดูก่อน หากตรวจไม่พบจะได้ไม่ต้องเครียดและกังวลคะ ซึ่งการที่ประจำเดือนไม่มา อาจเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น